Sasao nga Akin-amianan a Formosano
Tisasao nga Akin-amianan a Formosano ket ti naisingasing a grupo ti sasao a Formosano a mangiraman ti sasao nga Atayaliko, ti sasao nga Akinlaud a Tantanap (Papora, Hoanya, Babuza, ken Taokas), ken ti sasao nga Amianan a laud a Formosano (Pazeh ken Saisiyat; ikabil babaen ni Li ti Akinlaud a Tantanap iti daytoy a pannakaigrupo).
Ti subgrupo ti Akin-amianan a Formosano ket immuna nga insingasing babaen ni Paul Jen-kuei Li idi 1985.[1] Suppiaten ni Blust (1999) ti panagkaykaysa ti naisingasing a sanga ti Akin-amianan a Formosano. Ti panagusig idi 2008 ti Database ti Batayan a Bokabulario ti Austronesio, nupay kasta, ket mangsuporta ti panagkaykaysa ti sanga ti Akin-amianan a Formosano iti 97% nga agpang ti kompidensia (kitaen ti Sasao nga Austronesio#Pannakaidasig).
Ebidensia[urnosen | urnosen ti taudan]
Ti sumaganad a panagbalbaliw ti uni manipud iti Proto-Austronesio ket mapasamak iti sasao nga Akin-amianan a Formosano (Li 2008:215).[2]
- *S2, *H1 > h
- *S2, *H1, *s > h (sasao nga Atayaliko ken Saisiyat laeng)
Ti pay Pazeh, Saisiyat, ken Thao ket isu laeng dagiti sasao a Formosano a mangipalubos kadagiti konstruksion ti SVO, ngem daytoy ket mabalin a gapu ti nakaro a pannakaiyasideg iti Taiwanes.[3]
Dagiti pay pagsasao nag Atayal, Seediq, ken Pazeh ket addaan iti saan a nabosesan a kamaudian a konsonante nga adda kadagiti Proto-Austronesio (Blust 2009:616).
Akin-amianan a laud a Formosano[urnosen | urnosen ti taudan]
Ikeddeng ni Li (2003) a dagiti innem a sasao nga Akinlaud a Tantanap ket simmina manipud iti Proto-Akin-amianan a laud a Formosano. Ti pannakaidasig ket kas dagiti sumaganad.
Dagiti uppat nga igid ti baybay a pagsasao ti Taokas, Babuza, Papora, ken Hoanya ket agbibingayda kadagiti sumaganad nga inobasion (Li 2003).
- Pannakapukaw iti *k
- Pannakapukaw iti *-y
- Panagtitipon iti *s ken *t iti saan a kamaudian a puesto
- Kompleto a panagtitipon iti *ŋ ken *n
Makibinningay ti Thao kadagiti sumaganad nga inobasion kadagiti uppat nga igid ti baybay a pagsasao (Li 2003).
- Panagtitipon iti *s ken *t
- Panagtitipon iti *ŋ ken *n
Napanen ti Pazih kadagiti dua panagbaliw iti uni.
- Panagtitipon iti *j ken *s as /z/
- Panagtitipon iti *C ken *S1 a kas /s/
Saan nga ikeddeng ni Li (2003) nga asideg a kabagian ti Pazih iti Saisiyat (Li 2003:946).
Dagiti nota[urnosen | urnosen ti taudan]
- ^ Li, Paul Jen-kuei (1985). "The position of Atayal in the Austronesian family." In Li, Paul Jen-kuei. 2004. Selected Papers on Formosan Languages, vol. 2. Taipei, Taiwan: Institute of Linguistics, Academia Sinica.
- ^ Li, Paul Jen-kuei. 2008. "Time perspective of Formosan Aborigines." In Sanchez-Mazas, Alicia ed. Past human migrations in East Asia: matching archaeology, linguistics and genetics. Taylor & Francis US.
- ^ Li, Paul Jen-kuei. 1998. "台灣南島語言 [The Austronesian Languages of Taiwan]." In Li, Paul Jen-kuei. 2004. Selected Papers on Formosan Languages. Taipei, Taiwan: Institute of Linguistics, Academia Sinica.
Dagiti nagibasaran[urnosen | urnosen ti taudan]
- Li, Paul Jen-kuei (2003). "The Internal Relationships of Six Western Plains Languages." In Li, Paul Jen-kuei. 2004. Selected Papers on Formosan Languages, vol. 2. Taipei, Taiwan: Institute of Linguistics, Academia Sinica.
ilo_Latn ilo_Latn ilo_Latn ilo_Latn ilo_Latn gla_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn zho_Hans ilo_Latn eng_Latn